2.3 การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

  บริษัทฯ ดำเนินธุรกิจรับเหมางานก่อสร้างขนาดใหญ่ โดยเน้นผลงานก่อสร้างที่มีคุณภาพสูง
  โดยมีจุดมุ่งหมายสูงสุด คือ มาตรฐานของผลงานก่อสร้างที่มีคุณภาพ
  เพื่อตอบสนองความต้องการของลูกค้า และใช้เทคโนโลยีการก่อสร้างที่ทันสมัย
  ลักษณะงานก่อสร้างของบริษัทฯ แบ่งเป็นประเภทใหญ่ๆ ได้ 2 ประเภท คือ

1.  งานโยธา ได้แก่ งานก่อสร้างถนน ทางในระดับดิน และทางยกระดับ สะพานข้ามทางแยก
    สะพานข้ามแม่น้ำ อาคารสำนักงาน อาคารโรงงาน อาคารพักอาศัย เขื่อน คลองส่งน้ำ
    ระบบบำบัดน้ำเสีย ระบบกำจัดขยะ งานวางสายเคเบิ้ลใต้ดิน เป็นต้น

2.  งานเครื่องกล เป็นงานโครงสร้างเหล็ก การติดตั้งเครื่องจักรอุปกรณ์ต่าง ๆ ในโรงงาน
    อุตสาหกรรม เช่น การเดินท่อก๊าซ ท่อน้ำมันขนาดใหญ่ งานวางท่อประปาส่งน้ำ
    งานก่อสร้างโครงสร้างเหล็กขนาดใหญ่ เป็นต้น

+----------------+---+-------------+---+-------------+---+--------------+
|                |   | 2546 (2003) |   | 2545 (2002) |   | 2544 (2001)  |
|                |   |             |   |             |   |              |
|                |   | (ล้านบาท)    |   | (ล้านบาท)    |   | (ล้านบาท)     |
+----------------+---+-------------+---+-------------+---+--------------+
| งานโยธา        |   | 3,546.82    |   | 2,776.48    |   | 2,921.48     |
+----------------+---+-------------+---+-------------+---+--------------+
| งานเครื่องกล     |   | 1,723.38    |   | 1,136.41    |   | 525.44       |
+----------------+---+-------------+---+-------------+---+--------------+
| อื่นๆ            |   | 0           |   | 0           |   | 0            |
+----------------+---+-------------+---+-------------+---+--------------+
| รวม            |   | 5,266.20    |   | 3,912.89    |   | 3,446.92     |
+----------------+---+-------------+---+-------------+---+--------------+

ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

  บริษัท ซิโน - ไทย เอ็นจีเนียริ่ง แอนด์ คอนสตรัคชั่น จำกัด (มหาชน) เป็นบริษัทฯ
  ที่ได้รับการรับรองมาตรฐาน ISO 9002
  เพื่อสร้างความมั่นใจให้กับลูกค้าถึงผลงานและการให้บริการ
  ทั้งยังเตรียมพร้อมเพื่อการแข่งขันในระดับนานาชาติ ภายในประเทศบริษัทฯ
  ได้ขึ้นทะเบียนเป็นผู้รับเหมาประเภทต่างๆ กับทางราชการ
  และรัฐวิสาหกิจทุกแห่งที่เกี่ยวข้องกับอุตสาหกรรมก่อสร้าง ซึ่งมีรายละเอียดดังต่อไปนี้

-   กรมโยธาธิการและผังเมือง

  --------------- ------------------------------------------------------------------------------------------ --------- ---------------- ------------ ---------------
  สาขางานก่อสร้าง   งานอาคาร                                                                                   งานเขื่อน   ไฟฟ้าและเครื่องกล   ทางระบายน้ำ   ระบบบำบัดน้ำเสีย

  ประเภทชั้น        1                                                                                          1         1                1            1

  วงเงินก่อสร้าง     <----------------------------------------ไม่จำกัดวงเงิน----------------------------------->                                           
  --------------- ------------------------------------------------------------------------------------------ --------- ---------------- ------------ ---------------

-   กรมทางหลวงชนบท

  ------------------------- ------------------------------------------------- -----------------------
  สาขางานก่อสร้าง             งานทาง                                            งานสะพาน

  ประเภทชั้น                  พิเศษ                                              พิเศษ

  วงเงินก่อสร้าง               <------------------ไม่จำกัดวงเงิน---------------->   
  ------------------------- ------------------------------------------------- -----------------------

-   กรุงเทพมหานคร

  ------------------------- ------------------------------------------------- -----------------------
  สาขางานก่อสร้าง             งานทาง                                            งานอาคาร

  ประเภทชั้น                  1                                                 1

  วงเงินก่อสร้าง               <------------------ไม่จำกัดวงเงิน---------------->   
  ------------------------- ------------------------------------------------- -----------------------

-   การไฟฟ้าฝ่ายผลิตแห่งประเทศไทย งานก่อสร้างทุกประเภท (ไม่จำกัดวงเงิน)

-   กรมชลประทาน งานก่อสร้างชลประทาน ชั้น 1 (ไม่จำกัดวงเงิน)

-   กรมทางหลวง

+------------------------+---------------------+-----------------------+
|   สาขางานก่อสร้าง        | งานทาง              | งานสะพานและท่อ         |
+------------------------+---------------------+-----------------------+
| ประเภทชั้น               | 1                   | 1                     |
+------------------------+---------------------+-----------------------+
| วงเงินก่อสร้าง            | <--------           |                       |
|                        | ----------ไม่จำกัดวงเ |                       |
|                        | งิน----------------> |                       |
+------------------------+---------------------+-----------------------+

-   บริษัท การท่าอากาศยานไทย จำกัด (มหาชน)

  ------------------------- ------------------------------------------------- -----------------------
  สาขางานก่อสร้าง             งานอาคาร                                          งานโยธา

  ประเภทชั้น                  1                                                 1

  วงเงินก่อสร้าง               <------------------ไม่จำกัดวงเงิน---------------->   
  ------------------------- ------------------------------------------------- -----------------------

-   บริษัท กสท โทรคมนาคม จำกัด (มหาชน)

  ------------------- ------------------------------------------------- ----------------- -----------------
  สาขางานก่อสร้าง       งานทาง                                            งานอาคาร          ท่อร้อยสาย

  ประเภทชั้น            1                                                 1                 1

  วงเงินก่อสร้าง         <------------------ไม่จำกัดวงเงิน---------------->                     
  ------------------- ------------------------------------------------- ----------------- -----------------

-   การประปาภูมิภาค

  ----------------------------------- -----------------------------------
  สาขางานก่อสร้าง                       ทุกประเภท

  ประเภทชั้น                            1

  วงเงินก่อสร้าง                         ไม่จำกัดวงเงิน
  ----------------------------------- -----------------------------------

-   บริษัท ทศท คอร์ปอเรชั่น จำกัด (มหาชน)

  ------------------- ------------------------------------------------- ---------------- ----------------
  สาขางานก่อสร้าง       งานทาง                                            งานอาคาร         งานท่อร้อยสาย

  ประเภทชั้น            1                                                 1                1

  วงเงินก่อสร้าง         <------------------ไม่จำกัดวงเงิน---------------->                    
  ------------------- ------------------------------------------------- ---------------- ----------------

-   การเคหะแห่งชาติ

  ---------------- ------------------------------------------------- --------- ----------- --------- -------------------
  สาขางานก่อสร้าง    อาคารทั่วไป                                         อาคารสูง   อาคารพิเศษ   งานโยธา   งานระบบบำบัดน้ำเสีย,
                                                                                                     ประปา, บ่อบาดาล

  ประเภทชั้น         1                                                 1         1           1         1

  วงเงินก่อสร้าง      <------------------ไม่จำกัดวงเงิน---------------->                                   
  ---------------- ------------------------------------------------- --------- ----------- --------- -------------------

(2) ภาวะตลาดและการแข่งขัน

1.  นโยบายและลักษณะการตลาดของผลิตภัณฑ์และบริการที่สำคัญ

-   กลยุทธ์การแข่งขัน

1.  ยึดหลักการดำเนินงานโดยเน้นถึงประสิทธิภาพ คุณภาพ และความปลอดภัยของงานก่อสร้าง
    รวมทั้งการดำเนินงานให้แล้วเสร็จตามตารางเวลาเพื่อรักษาภาพลักษณ์ที่ดีของบริษัทฯ

2.  บริษัทฯ ได้กำหนดนโยบายคุณภาพ
    เพื่อใช้เป็นแนวทางปฏิบัติภายในองค์กรให้ได้ผลงานออกมาได้มาตรฐานและตอบสนองความต้องการลูกค้า

3.  รับงานก่อสร้างทั่วไปทั้งด้านโยธา เครื่องกล และไฟฟ้า
    นอกจากนี้ยังมีบริษัทฯในเครือซึ่งบริหารงานที่เกี่ยวข้องกับการก่อสร้างอื่น ๆ เช่น
    การขายหรือให้เช่าเครื่องจักรเพื่อการก่อสร้าง

4.  อุตสาหกรรมก่อสร้างเป็นงานที่ต้องการความรู้ และความชำนาญของบุคลากรหลาย ๆ สาขา
    โดยเฉพาะในปัจจุบันงานในภาคเอกชนมีลักษณะเปลี่ยนแปลงไป เช่น ในรูปแบบของ Turnkey
    project บริษัท ซิโน-ไทยฯ จึงได้เล็งเห็นถึงความต้องการของลูกค้า
    และได้ปรับรูปแบบของการเสนอราคาและบุคลากรให้สามารถรองรับการแข่งขันรูปแบบที่แปลี่ยนไป
    เพื่อเตรียมรองรับงานในส่วนภาคเอกชนที่กำลังขยายตัวเพิ่มมากขึ้น

-   ลักษณะลูกค้า

อุตสาหกรรมการรับเหมาก่อสร้างเป็นอุตสาหกรรมที่มีการเคลื่อนไหวเป็นไปในทิศทางเดียวกันกับภาวะเศรษฐกิจโดยรวม
กล่าวคือในช่วงที่เศรษฐกิจของประเทศมีการขยายตัว
มีการขยายการค้าการลงทุนทำให้อุตสาหกรรมรับเหมา ก่อสร้างขยายตัวตามไปด้วย
โดยอัตราการขยายตัวของอุตสาหกรรมรับเหมาก่อสร้าง
จะสูงกว่าการขยายตัวของภาวะเศรษฐกิจโดยรวม

ในช่วง 1 ปีที่ผ่านมาเริ่มมีการขยายตัวทางเศรษฐกิจภาคอสังหริมทรัพย์และการก่อสร้าง
อัตราการขยายตัวที่ดี
ซึ่งส่งผลดีต่อการดำเนินงานของธุรกิจในอุตสาหกรรมการรับเหมาก่อสร้างตามไปด้วย
จำนวนโครงการก่อสร้างต่าง ๆ มีแนวโน้มเพิ่มสูงขึ้นอย่างต่อเนื่องทั้งภาครัฐและภาคเอกชน
แต่ทางบริษัทยังเน้นเรื่องคุณภาพของงานเป็นหลัก

ลักษณะของลูกค้าของ STECON แบ่งออกได้เป็น 2 กลุ่มใหญ่ คือ ภาคราชการและภาคเอกชน
โดยมีสัดส่วนของงานภาคราชการ : ภาคเอกชน ในปี 2545 ประมาณ 52.15% : 47.85%
และในปี 2546 ประมาณ 58.06% : 41.94% ส่วนในปี 2547 บริษัทฯ
ตั้งเป้าหมายของภาคราชการ มีสัดส่วนประมาณ 75% และภาคเอกชนประมาณ 40%
เนื่องจากทางภาครัฐมีแผนลงทุนโครงการขนาดใหญ่เพิ่มขึ้น
ลูกค้าในภาคเอกชนในแต่ละปีจะกระจายออกไปหลากหลายมีสัดส่วนไม่แน่นอน
ขึ้นกับสภาพเศรษฐกิจปีนั้นๆ และระยะเวลาในการก่อสร้างของแต่ละโครงการ
ลูกค้ารายใหญ่ทางภาคเอกชน เช่น National Petrochemical PCL., Nakornthai Strip
Mill PLC., Thai Olefins PLC. ส่วนลูกค้าในภาคราชการมีสัดส่วนคงเดิมในแต่ละปีเช่นเดิม
ตัวอย่างลูกค้าภาคราชการ ได้แก่ กรมทางหลวงชนบท กรมชลประทาน กรมทางหลวง
กรุงเทพมหานคร และเทศบาลต่าง ๆ การไฟฟ้าฝ่ายผลิตฯ การประปานครหลวง บริษัท การบินไทย
จำกัด (มหาชน) เป็นต้น

-   กลุ่มลูกค้าเป้าหมาย

    1.  งานภาครัฐบาลและรัฐวิสาหกิจ ในส่วนของระบบสาธารณูปโภค ซึ่งประกอบด้วย
        กรุงเทพมหานคร, กรมทางหลวงชนบท กรมทางหลวง กรมชลประทาน การประปา
        การไฟฟ้า การท่าอากาศยาน เป็นต้น

    2.  งานภาคเอกชน ซึ่งประกอบด้วย โรงงานอุตสาหกรรมขนาดกลางขึ้นไป เช่น
        โรงงานปิโตรเคมี และอุตสาหกรรมที่เกี่ยวข้อง อุตสาหกรรมหนัก และโรงไฟฟ้า เป็นต้น

  ---------- ---------- ---------- ---------- ---------- ---------- ----------
  ลูกค้า       2546                  2545                  2544       
             (2003)                (2002)                (2001)     

             ล้านบาท     เปอร์เซ็นต์   ล้านบาท     เปอร์เซ็นต์   ล้านบาท     เปอร์เซ็นต์

  1.         3,057.42   58.06%     2,040.47   52.15%     2,110.80   61.24%
  ภาครัฐบาล                                                          

  2.         2,208.78   41.94%     1,872.42   47.85%     1,336.12   38.76%
  ภาคเอกชน                                                          

  รวม        5,266.20   100%       3,912.89   100%       3,446.92   100%
  ---------- ---------- ---------- ---------- ---------- ---------- ----------

-   สัดส่วนจำหน่ายในประเทศและต่างประเทศ

  ยอดมูลค่างานในต่างประเทศ 461.86 ล้านบาท ประมาณ 8.77% ของมูลค่างานในปี 2546

2.  ภาวะการแข่งขัน

-   สภาพการแข่งขันในอุตสาหกรรม

  ในภาวะตลาดปัจจุบันของอุตสาหกรรมการก่อสร้าง เป็นช่วงเศรษฐกิจกำลังขยายตัว
  งานในภาคเอกชนมีปริมาณที่เพิ่มสูงขึ้น
  ในส่วนภาคราชการงานโครงการขนาดใหญ่มีแนวโน้มขยายตัว
  ตามนโยบายของรัฐบาลที่จะมีโครงการแก้ไขปัญหาการจราจร
  เป็นสาเหตุให้งานโครงการขนาดใหญ่มีเพิ่มขึ้นอีกมาก
  ทำให้เกิดภาวะการแข่งขันไม่รุนแรงเท่ากับหลายปีที่ผ่านมา ดังนั้นทำให้บริษัทฯ
  มีโอกาสที่จะพัฒนาการทำงานให้มีคุณภาพดียิ่งขึ้น
  และจะต้องมองงานในส่วนที่ต้องอาศัยเทคโนโลยีที่สูงขึ้น เพื่อพัฒนาเทคนิคการก่อสร้างใหม่ๆ
  และเป้าหมายยังจะปรับขยายฐานส่วนแบ่งในตลาดให้ใหญ่ขึ้น เพื่อจะก้าวขึ้นเป็นบริษัทฯ
  ก่อสร้างอันดับหนึ่งของประเทศ

-   จำนวนคู่แข่งขันโดยประมาณ

สามารถจำแนกคู่แข่งของบริษัทฯ ตามลักษณะงานก่อสร้างหลักของบริษัทฯ คือ ประเภทงานโยธา
ได้แก่ งานอาคาร งานสาธารณูปโภค เช่น งานถนนและสะพาน งานเขื่อน
คลองส่งน้ำและระบบประปา งานระบบบำบัดน้ำเสีย และระบบกำจัดขยะ
โดยมีคู่แข่งที่มีศักยภาพพอที่จะแข่งขันกับบริษัทฯ ได้จำนวนไม่เกิน 10 รายในแต่ละลักษณะงาน

-   ขนาดของบริษัทฯ เมื่อเทียบกับคู่แข่งขัน

เมื่อเทียบจากมูลค่างานก่อสร้างที่รับในแต่ละปี ทางบริษัทฯ จะอยู่ในอันดับ 3 ของบริษัทก่อสร้างที่

จดทะเบียนในตลาดหลักทรัพย์แห่งประเทศไทย

-   สถานภาพและศักยภาพในการแข่งขัน

ในช่วงหลายปีที่ผ่านมา เป็นช่วงที่มีการปรับปรุงกลยุทธ์ต่าง ๆ ของบริษัทฯอย่างต่อเนื่อง
ทั้งการปรับปรุงพัฒนาบุคลากร เพิ่มประสิทธิ์ภาพในการบริหารทรัพย์สิน
ลดขั้นตอนและพัฒนาระบบการทำงาน และสร้างเสริมความปลอดภัยในการทำงาน
จึงทำให้ต้นทุนของบริษัทฯ ที่เคยแบกรับภาระต้นทุนและดอกเบี้ยที่สูง ลดลงเป็นอย่างมาก
ทำให้ได้เปรียบคู่แข่งรายอื่นๆ เป็นอย่างมาก
ทั้งการส่งเสริมให้มีการปรับปรุงคุณภาพของบุคลาการในองค์กร ให้มีประสิทธิภาพให้สูงขึ้น
รวมทั้งการนำเอาเทคโนโลยีมาประยุกต์ใช้ในอุตสาหกรรมการก่อสร้าง เช่น การนำเอาระบบ
Computer มาใช้ควบคุมระบบการจัดซื้อ และอื่นๆ เพื่อช่วยลดเวลาและวัสดุลงเป็นอย่างมาก

ในปัจจุบันงานในภาคเอกชนมีลักษณะเปลี่ยนแปลงไปสู่งานที่ต้องการความรู้และความชำนาญของบุคลากรหลาย
ๆ สาขาเช่น ในรูปแบบของ Turnkey project บริษัทฯ
จึงได้ปรับรูปแบบของการเสนอราคาและบุคลากรให้สอดคล้องการแข่งขันรูปแบบที่เปลี่ยนไป
เพื่อเตรียมรองรับงานในส่วนภาคเอกชนที่กำลังขยายตัวเพิ่มมากขึ้น

นอกจากนี้บริษัทนำเอาเทคโนโลยีสารสนเทศมาประยุกต์ใช้ในอุตสาหกรรมการก่อสร้าง เช่น
การนำเอาระบบ Oracle
มาใช้ในการดำเนินงานในสำนักงานใหญ่ทั้งระบบบัญชีและระบบการจัดซื้อเพื่อเพิ่มประสิทธิภาพในการทำงาน
ซึ่งช่วยลดระยะเวลาและวัสดุเหลือใช้ลงเป็นอย่างมาก
อีกทั้งยังสามารถควบคุมและตรวจสอบค่าใช้จ่ายได้ตลอดเวลาอีกด้วย
จากปัจจัยดังกล่าวนี้ทำให้บริษัทมีศักยภาพในการแข่งขันที่สูงเมื่อเทียบกับคู่แข่งรายอื่นๆ
นอกจากนี้การที่บริษัทได้ผ่านการรับรองมาตรฐาน ISO 9002
แสดงให้เห็นว่าบริษัทมีระบบการบริหารคุณภาพในการดำเนินงานที่มีประสิทธิภาพและได้มาตรฐาน
สามารถตอบสนองความต้องการของลูกค้าได้เป็นอย่างดี
บริษัทให้ความสำคัญกับโครงสร้างทางการเงินที่มั่นคง
การมีอัตราส่วนหนี้สินต่อส่วนของผู้ถือหุ้นที่อยู่ในระดับต่ำ
และการมีสภาพคล่องที่เหมาะสมและเพียงพอในการใช้เป็นทุนหมุนเวียนในการดำเนินงาน
อันเป็นการสร้างความมั่นใจให้กับลูกค้าของบริษัทฯ

-   โอกาส

1.  บริษัท ซิโน-ไทยฯ เป็นบริษัทฯที่มีชื่อเสียงเป็นที่รู้จักดีในวงการธุรกิจก่อสร้างมานานถึงกว่า 40
    ปี มีผลงานที่โดดเด่นและประสบความสำเร็จหลายร้อยโครงการ พร้อมทั้งที่ผ่านมาบริษัทฯ
    ได้รับการรับรองคุณภาพ ISO 9002 ทำให้สร้างความเชื่อมั่นและเชื่อถือจากลูกค้าเพิ่มมากขึ้น

2.  บริษัทฯ เน้นการดำเนินงานก่อสร้างโครงการต่างๆ ที่จำเป็นต้องใช้เทคโนโลยีระดับสูง
    และมีการนำเทคโนโลยีใหม่ ๆ เข้ามาใช้
    ซึ่งบริษัทรับเหมาก่อสร้างขนาดใหญ่เท่านั้นจึงจะทำได้ ดังนั้น คู่แข่งในธุรกิจจึงมีน้อยราย

3.  บริษัทฯ มีทีมผู้บริหารที่มีประสบการณ์มายาวนานในธุรกิจ
    อุสาหกรรมรับเหมาก่อสร้างรวมทั้งมีทีมวิศวกรและบุคลากรด้านแรงงานที่มีความชำนาญ
    (Skilled-labor) ในงานทั้งโยธาและเครื่องกล โดยเฉพาะงานด้านเครื่องกล
    ซึ่งต้องอาศัยความชำนาญพิเศษ
    ซึ่งบริษัทฯได้ร่วมเป็นผู้รับเหมาช่วงงานจากบริษัทต่างประเทศหลายโครงการ
    จึงได้รับการถ่ายทอดเทคโนโลยี ( Technology Transfer )
    จากวิศวกรที่มีประสบการณ์จากต่างประเทศ

  เมื่อมองภาพรวมบริษัทในเครือเข้าด้วยแล้ว บริษัท
  ซิโน-ไทยฯจะสามารถให้บริการครบวงจรในธุรกิจก่อสร้าง
  นับแต่การออกแบบและรับเหมาก่อสร้างทุกรูปแบบ การขาย ให้เช่า
  หรือบริหารรับซ่อมเครื่องจักรกลก่อสร้าง อุปกรณ์ ต่าง ๆ ที่ใช้ในการก่อสร้าง
  เพื่อตอบสนองความต้องการของลูกค้า และสร้างความมั่นใจให้กับลูกค้าเพิ่มขึ้น

-   อุปสรรค

1.  เนื่องจากในอดีต บริษัทฯมีงานของภาคเอกชนเป็นจำนวนมาก ซึ่งเมื่อภาวะเศรษฐกิจเกิดการ
    ถดถอย งานภาคเอกชนลดลงไปเป็นจำนวนมาก
    ทำให้บริษัทฯพยายามหันมาประมูลงานในภาครัฐบาลเพิ่มมากขึ้น
    จึงจำเป็นที่จะต้องปรับเปลี่ยนวิธีการและรูปแบบในการตอบสนองความต้องการของลูกค้าที่เปลี่ยนแปลงไป

2.  งานในภาครัฐบาล เป็นงานก่อสร้างที่มีคู่แข่งขันเข้าประมูลงานมาก
    ส่งผลให้บริษัทฯต้องประสบกับภาวะการแข่งขันสูง
    จึงจำเป็นจะต้องปรับกลยุทธ์เพื่อให้สามารถที่จะเข้าแข่งขันได้

(3) งานที่ยังไม่ส่งมอบเฉพาะงานโครงการ หรือซื้อขายที่มีมูลค่าสูง

บริษัทฯมีโครงการที่กำลังดำเนินการก่อสร้าง คิดเป็นมูลค่างานตามสัญญาทั้งหมดประมาณ 16,539
ล้านบาท รายละเอียดของโครงการก่อสร้างที่สำคัญที่บริษัทฯ กำลังก่อสร้างอยู่
และจะเข้าดำเนินการ ก่อสร้างในปี 2547 – 2549 มีดังนี้

- งานที่ยังไม่ส่งมอบ ณ วันสิ้นงวดปีบัญชี 2546 ที่มีมูลค่ามากกว่า 10% ของรายได้รวมมีดังนี้

+---------------------------+----------------+--------------+---------+
| ชื่อโครงการ                 | เจ้าของงาน      | ที่ตั้ง          | มูลค่างาน |
|                           |                |              |         |
|                           |                |              | (       |
|                           |                |              | ล้านบาท) |
+===========================+================+==============+=========+
| โครงการก                  | ก              | นนทบุรี        | 1       |
| ่อสร้างสะพานข้ามแม่น้ำเจ้าพระยา | รมทางหลวงชนบท, |              | ,575.39 |
| บริเวณปากเกร็ด สัญญาที่ 1      |                |              |         |
|                           | ก              |              |         |
|                           | ารไฟฟ้านครหลวง, |              |         |
|                           |                |              |         |
|                           | ก              |              |         |
|                           | ารประปานครหลวง |              |         |
|                           |                |              |         |
|                           | และบริษัท ท.ศ.ท. |              |         |
+---------------------------+----------------+--------------+---------+
| โครงการก่อสร้างถนนวงแหวน    | ก              | กรุงเทพมหานคร | 1       |
| อุตสาหกรรม                 | รมทางหลวงชนบท, | และ          | ,482.33 |
|                           |                | สมุทรปราการ   |         |
|                           | ก              |              | จาก     |
|                           | ารไฟฟ้านครหลวง, |              | มูลค่างาน |
|                           |                |              | 5       |
|                           | ก              |              | ,735.90 |
|                           | ารประปานครหลวง |              |         |
|                           |                |              |         |
|                           | และบริษัท ท.ศ.ท. |              |         |
+---------------------------+----------------+--------------+---------+
| ทางยกระดับเลียบคลองภาษีเจริญ  | กรุงเทพมหานคร   | กรุงเทพมหานคร | 1       |
|                           |                |              | ,293.08 |
+---------------------------+----------------+--------------+---------+
| โครงการก่อสร้างปิโตรเคมี      | TOC/Chiyoda    | ระยอง        | 1       |
| ระยะที่ 2                   |                |              | ,217.81 |
+---------------------------+----------------+--------------+---------+
| โค                        | บมจ. การบินไทย  | ส            | 1       |
| รงการก่อสร้างศูนย์ซ่อมอากาศยาน |                | นามบินสุวรรณภูมิ | ,295.00 |
+---------------------------+----------------+--------------+---------+
| ระบบทางด่วนขั้นที่ 3 สายใต้ ตอน | การทางพิเศษฯ    | กรุงเทพมหานคร | 1       |
| S1                        |                |              | ,000.00 |
+---------------------------+----------------+--------------+---------+
| โครงการก่อสร้างอาคาร CARGO  | บมจ.การบินไทย   | ส            | 840.00  |
|                           |                | นามบินสุวรรณภูมิ |         |
+---------------------------+----------------+--------------+---------+
| โครงการก่อสร้างอาคารพักอาศัย  | บมจ.เหมราช     | กรุงเทพมหานคร | 1       |
| สูง 38 ชั้น จำนวน 1 หลัง และ  |                |              | ,222.40 |
| สูง 28 ชั้น จำนวน 1 หลัง      |                |              |         |
+---------------------------+----------------+--------------+---------+

นอกเหนือจากโครงการที่กล่าวมาข้างต้น บริษัทฯ
ยังมีแผนงานที่จะเข้าไปประมูลงานเพิ่มเติมในส่วนของภาคราชการและรัฐวิสาหกิจ ภายในปี 2547
มูลค่าทั้งหมดกว่า 32,000 ล้านบาท โดยมีงานที่สำคัญด้านต่างๆดังต่อไปนี้

มูลค่างาน

(ล้านบาท)

งานด้านสาธารณูปโภค 22,400

งานด้านอุตสาหกรรม 600

งานด้านอาคาร 5,400

งานด้านพลังงาน 3,600

รวมทั้งสิ้นประมาณ 32,000

-   ปัจจัยที่ทำให้โครงการไม่สามารถดำเนินไปตามแผนได้

ปัจจัยสำคัญที่ทำให้โครงการไม่สามารถดำเนินการตามแผนได้ คงมีอยู่ปัจจัยเดียวคือ
การแข่งขันการเข้าเสนอโดยเฉพาะอย่างยิ่งงานในภาคราชการ
ในสภาพปัจจุบันยังมีการแข่งขันที่มีราคาต่ำกว่างบประมาณ หรือราคากลางมาก
ดังนั้นทางบริษัทฯจะต้องเตรียมหามาตราการให้พร้อมกับการปรับสถานะการณ์ต่างๆที่จะเกิดขึ้นต่อไป

 (4) การจัดหาผลิตภัณฑ์หรือบริการ

1.  ลักษณะการจัดหาให้ได้มาซึ่งผลิตภัณฑ์เพื่อจำหน่าย

บริษัทเป็นบริษัทรับเหมาก่อสร้างทั่วไป การหางานก่อสร้างเพื่อดำเนินการ
เป็นหน้าที่รับผิดชอบโดยตรงของฝ่ายการตลาดและประเมินราคา ซึ่งลักษณะของการรับเหมาก่อสร้าง
จะแบ่งเป็น 3 ลักษณะคือ

ผู้รับเหมางานโดยตรง (Main Contractor) เป็นการทำงานรับเหมาก่อสร้างบางส่วน
หรือทั้งหมดของโครงการ โดยคู่สัญญาเป็นเจ้าของโครงการนั้น ๆ
ซึ่งบริษัทจะรับงานโดยการเป็นผู้รับเหมาโดยตรงเป็นส่วนใหญ่

ผู้รับเหมาช่วง (Sub Contractor) เป็นการรับเหมางานบางส่วน หรือทั้งหมดของแต่ละโครงการ
โดยคู่สัญญาเป็นผู้รับเหมาโดยตรงกับเจ้าของโครงการนั้น ๆ
โครงการประเภทนี้มักเป็นโครงการขนาดใหญ่ที่ต้องใช้เทคโนโลยีเฉพาะทาง
ต้องผู้ใช้รับเหมาชั้นนำระดับโลก เช่น Foster Wheeler, ABB, Alstom, Chiyoda
Corporation, Mitsubishi Heavy Industries เป็นต้น
ซึ่งผู้รับเหมาเหล่านี้ได้ให้ความเชื่อมั่นในศักยภาพของบริษัท
โดยว่าจ้างให้บริษัทฯเป็นคู่สัญญาในโครงการจำนวนมาก

กิจการร่วมค้า (Joint Venture) เป็นการเข้าร่วมทำงานของบริษัทฯ หลาย ๆ บริษัทฯ
โดยนำจุดเด่นของแต่ละบริษัทฯ มาร่วมกันทำโครงการขนาดใหญ่มาก ๆ
ต้องการเทคโนโลยีเฉพาะทาง และต้องใช้ประสบการณ์จุดเด่นของแต่ละบริษัทฯ มาร่วมกัน เช่น
กิจการร่วมค้า Taisei – Nishimatsu –NKK – Sino-Thai , Taisei – Sino-Thai
เป็นต้น และบริษัทฯ รับงานจากกิจการร่วมค้ามาดำเนินการในปี 2546
สัดส่วนในการเป็นผู้รับเหมางานโดยตรงเปรียบเทียบกับการเป็นผู้รับเหมาช่วงและกิจการร่วมค้า
เท่ากับ 63.69% : 34.54% : 1.77%

บริษัทฯจะพิจารณามูลค่างาน และความน่าสนใจของงานในแต่ละโครงการเป็นรายโครงการไป
โดยบริษัทฯจะมีขั้นตอนดำเนินการดังต่อไปนี้

1)  การจัดหางานรับเหมาก่อสร้าง

    1.  การประกวดราคาแบบปิด
        เป็นการประกวดราคาที่มีผู้ประกวดราคายื่นเอกสารประกวดราคาทั้งหมด 2 ซอง
        เป็นเอกสารด้านเทคนิค และเอกสารด้านราคา
        โดยเจ้าของงานจะพิจารณาจากเอกสารด้านเทคนิคก่อน
        ผู้ประกวดราคาที่ผ่านการพิจารณาจากเอกสารเทคนิค
        จึงจะได้รับการพิจารณาเอกสารด้านราคาจากเจ้าของานอีกครั้ง
        หลังจากนั้นเจ้าของงานจะแจ้งว่าใครเป็นผู้ชนะการประกวดราคา

    2.  การประกวดราคาแบบเปิด
        เป็นการเปิดประกวดราคาที่ผู้ประกวดราคายื่นเอกสารประกวดราคาทั้งด้านเทคนิคและราคางานในซองเดียวกัน
        แล้วทางเจ้าของานจะเปิดซองทันที จากนั้นจึงทำการประกาศผู้ชนะการประกวดราคาเลย

    3.  การประกวดราคาออกแบบและก่อสร้าง เป็นการเสนอราคางานก่อสร้าง
        รวมทั้งการออกแบบให้เป็นไปตามจุดประสงค์ของเจ้าของงาน

    4.  การเสนอราคาแบบเจรจาต่อรอง
        เป็นการเสนอราคางานก่อสร้างให้เจ้าของงานโดยจะมีการต่อรองราคาและเงื่อนไขกัน

2) การเตรียมการ ต้องตรวจสอบถึงความต้องการที่แท้จริงของเจ้าของงาน
ตามข้อกำหนดที่ระบุในสัญญาก่อสร้าง และนำข้อกำหนดดังกล่าวมาวางแผนการทำงาน

3) การสั่งซื้อวัสดุ จะมีการกำหนดรายละเอียดของวัสดุอย่างชัดเจน พร้อมกับปริมาณที่จะใช้จริง
ตลอดจนกำหนดการส่งวัสดุเข้าหน่วยงานให้สอดคล้องกับแผนงาน

4) การจัดบุคลาการ มีการจัดบุคลากรในการทำงาน
เพื่อให้เหมาะสมทั้งความสามารถและจำนวนบุคลากรในแต่ละประเภทของงาน
เพื่อให้การดำเนินงานมีประสิทธิภาพสูงสุด
โดยจะมีการแต่งตั้งแต่ผู้จัดการโครงการซึ่งเป็นผู้รับผิดชอบในทุก ๆ ด้านของโครงการ
ไปจนถึงจำแนกประเภทและจำนวนคนงานตามหน้าที่ของงานแต่ละประเภท
โดยหากงานใดที่จำเป็นต้องใช้เทคโนโลยีพิเศษ บริษัทฯก็จะดำเนินการจัดหาผู้เชี่ยวชาญในด้านนั้น ๆ
เข้ามาดำเนินการโดยตรง

5) การจัดหาเครื่องมือเครื่องจักร เป็นลักษณะเดียวกับการจัดบุคลากรของบริษัทฯ
คือจัดการในเรื่อง ชนิด ปริมาณ และกำหนดเวลาให้เหมาะสมกับบุคลาการในงานนั้น ๆ
โดยส่วนมากเครื่องมือเครื่องจักรเป็นของบริษัทฯเอง

6) การควบคุมคุณภาพ บริษัทฯมีแผนกควบคุมคุณภาพ กระบวนการควบคุมคุณภาพในการทำงาน
และมีแผนกควบคุมคุณภาพบริหารจัดการในเรื่องดังกล่าว เพื่อสร้างความมั่นใจในผลงานของบริษัท
ให้มีคุณภาพตามมาตาฐานที่ดี ก่อนส่งมอบให้กับเจ้าของงาน

  []แผนภูมิการทำงานของบริษัท

การจัดหาวัตถุดิบเพื่อจำหน่าย

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
เป็นบริษัทฯที่ประกอบธุรกิจรับเหมาก่อสร้างทั้งภาคราชการ และเอกชน โดยมีสัดส่วน 65 : 35
โดยประมาณในปี 2546 บริษัทฯ รับงานประมาณ 5,200 ล้านบาทเศษ
การจัดซื้อวัสดุอุปกรณ์และบริการ เพื่อประกอบการก่อสร้างนั้น เรามี Supplier
ที่ผ่านการคัดเลือกและเป็นที่ยอมรับทั่วไปอยู่ในทำเนียบของบริษัทฯมากกว่า 5,000 ราย
ซึ่งส่วนใหญ่ก็เป็นผู้ประกอบการภายในประเทศเป็นหลัก (มากกว่า 95%)
การจัดหาวัตถุดิบเพื่อใช้ในการก่อสร้างนั้น บริษัทฯ ซื้อผ่าน Agent / Supplier
หรือซื้อโดยตรงกับผู้ผลิต (Manufacture) เพื่อลดต้นทุนการก่อสร้าง
วัสดุอุปกรณ์หลักที่ใช้ในการก่อสร้าง (Main material) ซึ่งบริษัทฯจะจัดซื้อในปริมาณมาก
โดยตกลงกับ Supplier หรือ Manufacturer ซื้อใน Volume มาก และเป็น Lot ใหญ่
จัดส่งตามหมายกำหนดการที่บริษัทฯต้องการ ซึ่งทำให้บริษัทฯมีอำนาจการต่อรองมากขึ้น
และประกอบการซื้อด้วยเงินสด ทำให้ได้วัสดุที่ใช้ในการก่อสร้างที่มีราคาต่ำ เป็นการลดต้นทุนด้วย

การจัดซื้อวัสดุอุปกรณ์ก่อสร้างและบริการนั้น ต้องได้มาตรฐานและเป็นไปตามข้อกำหนด
(Specification) ต่าง ๆ ของหน่วยราชการ หรือเป็นไปตามข้อตกลงในสัญญา โดยวัสดุอุปกรณ์
และบริการนั้น ต้องผ่านการตรวจสอบ/ทดสอบจากหน่วยงานราชการ หรือหน่วยงานมาตรฐานอิสระ
ซึ่งเป็นที่ยอมรับของราชการและเอกชน

ในการจัดซื้อวัสดุอุปกรณ์การก่อสร้างหรือบริการนั้น บริษัทฯเปิดกว้างให้กับ Supplier
ทุกรายได้แข่งขันประกวดราคา ภายใต้กฎเกณฑ์อันเดียวกัน โดยปราศจากอคติใด ๆ
เพื่อให้ได้วัสดุอุปกรณ์ก่อสร้างและบริการที่ดีถูกต้องตามกฎเกณฑ์ ข้อกำหนด หรือมาตรฐานสากล
ขั้นตอนการจัดซื้อวัสดุอุปกรณ์ และบริการของงานก่อสร้าง มีดังต่อไปนี้

1.  ทางด้านเทคนิค สินค้าต้องถูกต้องตาม Technical Data, Specification และต้อง
    Assurance มี Guarantee period

ตามข้อกำหนดของราชการ

2.  ด้าน Commercial ต้องมี Bid summary, Cost evaluate , Cost analysis
    ราคาต้องเป็นที่ยอมรับอย่างสมเหตุสมผล

  วัสดุอุปกรณ์ก่อสร้างและบริการที่บริษัทฯ จัดซื้อ ต้องเป็นไปตามข้อกำหนดทั้ง 1 และ 2
  เพื่อเกิดความมั่นใจว่า

วัตถุดิบที่ใช้ในการก่อสร้าง ถูกต้อง ได้มาตรฐานและตรงตามข้อกำหนด และในราคาที่สมเหตุสมผล

หมวดวัสดุหลัก

วัสดุที่มีอยู่ในแบบก่อสร้าง หรือระบุในสัญญาทั้งหมด เช่น คอนกรีตผสมเสร็จ เหล็กเส้น
เหล็กโครงสร้าง สายไฟ สายโทรศัพท์ สี ทราย ดินถม ฯลฯ

หมวดวัสดุประกอบ

วัสดุที่ใช้ประกอบการทำงาน ได้แก่ ไม้แบบ นั่งร้าน ค้ำยัน ตะปู ลวดผูกเหล็ก ฯลฯ

หมวดวัสดุสิ้นเปลือง

วัสดุประกอบงานประเภท ลวดเชื่อม น้ำมัน แก๊ส ลม ถุงขยะ ฯลฯ

หมวดอุปกรณ์และเครื่องมือก่อสร้าง

เครื่องมือ เครื่องจักรที่ใช้ประกอบงาน แยกเป็นเครื่องมือขนาดเล็ก และเครื่องมือขนาดใหญ่ เช่น
สว่านไฟฟ้า เครื่องเชื่อมไฟฟ้า เครื่องแอร์คอมแพรสเซอร์ เครื่องกำเนิดไฟฟ้า ฯลฯ

การจัดหาวัสดุดังกล่าวจะดำเนินการตามระเบียบวิธีการจัดซื้อ จัดจ้าง ของบริษัทฯ
โดยพิจารณาจากราคา คุณสมบัติของวัสดุและเงื่อนไขทางการเงิน

สัดส่วนการซื้อวัตถุดิบในประเทศและต่างประเทศ

บริษัทฯ ยังคงมุ่งเน้นการใช้สินค้าที่ผลิตในประเทศ
เพื่อป้องกันความเสี่ยงที่อาจเกิดขึ้นจากอัตราแลกเปลี่ยนประกอบกับงานโครงการที่บริษัทฯ
ดำเนินการส่วนใหญ่ยังเป็นงานราชการ ซึ่งมีนโยบายให้ใช้วัสดุที่ผลิตในประเทศ
การสั่งซื้อสินค้าจากต่างประเทศที่เกิดขึ้นนั้นมีมูลค่าน้อยมาก
และเป็นการซื้อตามความจำเป็นที่เกิดจากข้อกำหนดของงาน
ดังนั้นแหล่งที่มาของวัตถุดิบของบริษัทมากกว่าร้อยละ 97
จึงเป็นบริษัทผู้ผลิตหรือผู้แทนจำหน่ายสินค้าที่ผลิตในประเทศ

จำนวนผู้จำหน่ายวัตถุดิบ

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
ยึดถือนโยบายจัดซื้อจัดจ้างเป็นอิสระ ไม่ยึดหรือผูกพันกับ Supplier รายใดรายหนึ่ง
โดยเปิดกว้างให้กับ Supplier ทุกรายเข้าเสนอโดยไม่มีข้อจำกัด หรือกีดกันใด ๆ เพื่อให้ได้
Supplier ที่ดีที่สุด และตอบสนองความต้องการของบริษัทฯ

บริษัทฯ มีผู้จัดจำหน่ายจำนวนมีมากรายในแต่ละวัตถุดิบ จึงไม่เกิดภาวะผูกขาด นอกจากนี้บริษัทฯ
ยังใช้นโยบายการต่อรองราคาแบบไม่ผูกขาดกับผู้จำหน่ายกลุ่มใด กลุ่มหนึ่ง
และมีการเจรจาต่อรองครั้งต่อครั้งในแต่ละโครงการ
บริษัทฯไม่มีผู้จัดจำหน่ายใดที่มียอดซื้อรวมเกินร้อยละ 30

สภาพปัญหาเกี่ยวกับวัตถุดิบ

วัตถุดิบที่ใช้ในการก่อสร้าง จะมีปัญหาเกิดขึ้นเนื่องจากสาเหตุหลักคือ Demand และ Supply ไม่
Balance ถ้าเมื่อใดเกิดปัญหาที่จะทำให้วัสดุมีการปรับราคาขึ้น ปัญหาในช่วงปี 2546
ที่บริษัทเผชิญกับปัญหาเกี่ยวกับวัสดุคือ

1.  ปัญหาเกิดจากฤดูกาล เช่น น้ำท่วม อิฐ ทราย ขึ้นราคา

2.  ปัญหาเนื่องจากการขนส่ง

-   น้ำมันขึ้นราคา

-   ปัญหาน้ำหนักบรรทุก ข้อกำหนดของกรมทางหลวง

3.  ปัญหาแรงงาน ขาดแคลนแรงงาน ช่างฝีมือในการก่อสร้าง

4.  ปัญหาเรื่องเหล็กเส้นขึ้นราคามาก และมีแนวโน้มว่าจะขาดตลาด อันเนื่องจาก Raw
    material ที่ใช้ในการผลิตขาดตลาด ทั้งภายในประเทศและต่างประเทศ
    ซึ่งทำให้ปัญหาติดตามคือ วัสดุ หรือผลิตภัณฑ์ของเหล็กขึ้นราคาตามไปด้วย
    ซึ่งมีผลต่อต้นทุนการก่อสร้างอย่างมาก และเป็นสาเหตุหลักที่ทำให้งานล่าช้า และขาดทุน

5.  อัตราแลกเปลี่ยนเงินตรา ปรับตัวสูงขึ้น เช่น เงินยูโร เงินปอนด์สเตอริ่ง และอื่น ๆ

  จากสาเหตุดังกล่าวข้างต้น ทำให้ต้นทุนวัสดุอุปกรณ์ที่ใช้ในการก่อสร้าง
  ปรับราคาสูงขึ้นอย่างต่อเนื่อง ทำให้การควบคุมต้นทุนการก่อสร้างทำได้ยาก
  ต้นทุนการก่อสร้างจะต้องปรับตัวสูงขึ้น หากวิกฤตเหล่านี้ยังไม่หมดไป
  ราคางานก่อสร้างจะต้องปรับตัวสูงขึ้นอย่างแน่นอนในอนาคตอันใกล้

ผลกระทบต่อสิ่งแวดล้อม

  ในการดำเนินงานก่อสร้างของบริษัทฯ อาจก่อให้เกิดผลกระทบต่อสิ่งแวดล้อมได้ในบางกรณี
  ซึ่งบริษัทฯ
  ก็ได้เตรียมมาตรการรองรับผลกระทบต่อสิ่งแวดล้อมที่อาจเกิดขึ้นจากการดำเนินงานของบริษัทฯ
  ไว้แล้วดังนี้

มาตรการลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อมเบื้องต้นระหว่างก่อสร้าง

  มาตรการลดผลกระทบและมาตรการติดตามตรวจสอบคุณภาพสิ่งแวดล้อม
  ที่จัดทำขึ้นนี้เป็นเพียงมาตรการเบื้องต้น
  อาจจะมีมาตรการเพิ่มเติมตามข้อเสนอแนะของผู้เชี่ยวชาญและหน่วยงานราชการที่เกี่ยวข้อง
  ซึ่งบริษัทได้วางแนวทางการปฏิบัติไว้ดังนี้

คุณภาพอากาศ

1)  จัดเก็บและทำความสะอาดบริเวณพื้นที่ก่อสร้าง
    เพื่อป้องกันการฟุ้งกระจายของฝุ่นละอองตลอดระยะเวลาก่อสร้างพร้อมทั้งจัดระเบียบการวางวัสดุ/อุปกรณ์ต่างๆ
    ไว้ในคลังเก็บเครื่องมือ

2)  ใช้น้ำฉีดพรมบริเวณที่อาจก่อให้เกิดการฟุ้งกระจายของฝุ่นละออง ตัวอย่างเช่น
    บริเวณที่มีการเปิดหน้าดินหรือขุดเจาะหน้าดิน

3)  ต้องใช้ตาข่ายกั้นระหว่างพื้นที่ก่อสร้างที่ติดกับชุมชนใกล้เคียง
    โดยใช้ตาข่ายที่มีความหนามากเพียงพอ (อย่างน้อย 2 ชั้น)
    ที่จะกรองฝุ่นละอองจากการก่อสร้างให้มีปริมาณในระดับที่ยอมรับได้

4)  มีการดูแลสภาพเครื่องยนต์/เครื่องจักรกลต่างๆ ที่ใช้ในพื้นที่ก่อสร้างเพื่อป้องกันการปล่อยเขม่า
    ฝุ่นละออง ตลอดจนให้มีการล้างรถโดยเฉพาะบริเวณด้านล่างและล้อรถ
    เมื่อต้องการเคลื่อนย้ายออกจากพื้นที่ก่อสร้าง

5)  เนื่องจากการก่อสร้างจำเป็นต้องมีการเพิ่มการจราจร
    ซึ่งผู้รับเหมาจัดให้มีป้ายสัญญาณเพื่อความคล่องตัวและความปลอดภัยในการจราจร
    และลดปัญหามลภาวะที่เกิดขึ้นในสภาพการจราจรที่เพิ่มขึ้น

6)  ตรวจตราดูแลบำรุงรักษา เส้นทางจราจรสาธารณะที่ร่วมใช้งานให้อยู่ในสภาพเดิมหรือดีขึ้น
    รวมทั้งปฏิบัติตามระเบียบขนส่งอย่างเคร่งครัด

7)  กำหนดให้รถบรรทุกที่วิ่งในบริเวณพื้นที่ก่อสร้างไม่เกิน 40 กิโลเมตรต่อชั่วโมง

8)  กำหนดให้มีการตรวจวัดฝุ่นละออง (SPM) และฝุ่นขนาดไม่เกิน 10 ไมครอน (PM10)
    ในบริเวณพื้นที่ก่อสร้างโดยเฉพาะช่วงที่ติดกับแหล่งชุมชน อย่างน้อยเดือนละ 1 ครั้ง
    ตลอดช่วงที่ทำการก่อสร้าง

  เสียง

1)  กำหนดเวลาตอกเข็มให้ไม่ตรงกับเวลาที่ประชาชนพักผ่อนในช่วงกลางคืน
    โดยเฉพาะในช่วงที่อยู่ใกล้ชุมชนและไม่ตรงกับเวลาที่นักเรียนทำกิจกรรมการเรียนการสอนในตอนกลางวัน

2)  ให้มีการตรวจวัดระดับเสียงอย่างน้อยเดือนละ 1 ครั้ง
    โดยกำหนดจุดตรวจวัดจุดเดียวกับคุณภาพอากาศ

  ความสั่นสะเทือน

1)  ให้มีการตรวจวัดระดับของความสั่นสะเทือนอย่างน้อยเดือนละ 1 ครั้ง
    โดยตรวจวัดขณะที่ทำการตอกเข็มและกำหนดจุดตรวจวัดจุดเดียวกับคุณภาพอากาศและเสียง

มาตรการป้องกันผลกระทบกับแหล่งชุมชนใกล้เคียง

1)  มีผู้แทนของบริษัทเข้าร่วมฟังชี้แจงในการประชุมกรรมการหมู่บ้าน หรือ อบต. ทุกครั้ง
    โดยขอความเห็นและปฏิบัติตามถ้าทำได้

2)  ติดป้ายประกาศแจ้งรายละเอียด ชื่อ และสถานที่ติดต่อเพื่อรับคำร้องเรียนและรับข้อเสนอแนะ
    พร้อมทั้งรายงานผลการติดตามสภาวะสิ่งแวดล้อม อุบัติเหตุจราจร

3)  ให้ความช่วยเหลือแก่ชุมชนตามสมควร ในปี พ.ศ. 2545
    นี้บริษัทฯได้สร้างอาคารสำหรับโรงเรียนทั้งสิ้น 4 แห่ง ได้แก่ โรงเรียนบ้านโกรกเดือนห้า
    จังหวัดนครราชสีมา โรงเรียนวัดดอนสีนนท์ จังหวัดฉะเชิงเทรา โรงเรียนซอย 26 สาย 4
    ซ้าย จังหวัดลพบุรี โรงเรียนบ้านวัดยม จังหวัดพระนครศรีอยุธยา

  [][][][]

4)  ในกรณีเกิดปัญหามวลชน

    1.  เร่งแจ้งหน่วยราชการเพื่อเป็นผู้ไกล่เกลี่ย

    2.  ออกเงินรองรับความเสียหายเบื้องต้น
        ซึ่งสามารถเรียกคืนจากผู้ว่าจ้างได้ถ้าไม่ใช้ความผิดของผู้รับเหมา

    3.  ติดตามผลสรุปทำรายงานทุกอาทิตย์ จนสิ้นสุดปัญหา

5)  ทำรายงานประจำเดือนเพื่อสรุปสถานการณ์

  บริษัทได้ดำเนินการตามมาตรการลดผลกระทบสิ่งแวดล้อม
  และมาตรการติดตามตรวจสอบคุณภาพสิ่งแวดล้อมเบื้องต้นระหว่างก่อสร้างอย่างเคร่งครัดเพื่อให้เกิดผลกระทบต่อสิ่งแวดล้อมและชุมชนให้น้อยที่สุดเท่าที่จะเป็นไปได้

ความปลอดภัย

บริษัทมีนโยบายให้ความสำคัญสูงสุดในเรื่องความปลอดภัยในการทำงานโดยตั้งให้มีแผนกความปลอดภัย
ทำหน้าที่ดังนี้

-   ในด้านการจัดการ

  จัดทำโครงสร้างการบริหารจัดการงานความปลอดภัยของบริษัทฯ
  โดยมีคณะกรรมการกลางความปลอดภัยเป็นผู้กำกับดูแล
  ออกระเบียบการรายงานและการสอบสวนอุบัติเหตุ ปรับปรุงการจัดทำฐานข้อมูลและสถิติต่างๆ
  กำหนดให้ทุกหน่วยงานมีการประชุมคณะกรรมการความปลอดภัยของหน่วยงาน อย่างน้อยเดือนละ
  1 ครั้ง จัดประชุมเจ้าหน้าที่ความปลอดภัยอย่างสม่ำเสมอ

-   ในส่วนของการเสริมสร้างทัศนคติและให้ความรู้

  จัดให้มีการอบรมความรู้กฎหมายเกี่ยวกับความปลอดภัยในงานก่อสร้างให้กับวิศวกร
  อบรมการปฏิบัติงานอย่างปลอดภัยด้านต่างๆแก่หัวหน้างานและผู้ปฏิบัติงาน
  แจ้งข้อมูลข่าวสารต่างๆด้านความปลอดภัยให้กับหน่วยงานและจัดให้มี Safety Talk
  ก่อนเริ่มงานให้กับคนงานอย่างน้อยสัปดาห์ละ 2 ครั้ง

-   ในส่วนการตรวจสอบและปรับปรุงสภาพการทำงาน

  ทำการตรวจสอบความปลอดภัยในหน่วยงาน (SITE SAFETY AUDIT)
  การประเมินความเสี่ยงและจัดทำมาตรการป้องกันในหน่วยงานที่มีความเสี่ยงสูงเช่น
  มีการจัดกิจกรรมรณรงค์และส่งเสริมความปลอดภัย เช่นการจัดนิทรรศการความปลอดภัย
  การรณรงค์ป้องกันและปราบปราบยาเสพติดและ การจัดประกวด STECON SITE SAFETY
  AWARD ตรวจสอบให้คนงานและเจ้าหน้าที่ในหน่วยงานต่าง ๆ ปฏิบัติตามกฎระเบียบ
  เรื่องความปลอดภัยอย่างเคร่งครัด
  และมีบทลงโทษสำหรับผู้ที่ฝ่าฝืนกฎระเบียบความปลอดภัยอย่างรุนแรง

  [][]

  อุตสาหกรรมก่อสร้างเป็นกิจการที่มีความเสี่ยงจากการเกิดอุบัติเหตุสูงกว่ากิจการประเภทอื่นๆ
  เป็นอย่างมาก แต่ด้วยการที่บริษัทฯ
  มีนโยบายให้ความสำคัญสูงสุดในเรื่องความปลอดภัยและนำไปยึดถือปฏิบัติอย่างเคร่งครัด
  ทำให้อัตราการเกิดอุบัติเหตุของบริษัทฯ อยู่ต่ำกว่าค่าเฉลี่ยของอุตสาหกรรมก่อสร้างเป็นอย่างมาก
  ยิ่งกว่านั้นบริษัทฯ สามารถควบคุมและจัดการให้อัตราการเกิดอุบัติเหตุของบริษัทฯ
  ต่ำกว่าค่าเฉลี่ยของทุกอุตสาหกรรมในประเทศได้อีกด้วยและในปี 2546
  บริษัทฯได้ดำเนินการโดยไม่มีอุบัติเหตุถึงแก่ชีวิตหรือบาดเจ็บถึงขั้นทุพพลภาพแม้แต่รายเดียว

  สถิติการเกิดอุบัติเหตุของบริษัทฯ อยู่ต่ำกว่าค่าเฉลี่ยของอุตสาหกรรมมาโดยตลอด

[]